**Barbie** on vuonna 2023 ensi-iltansa saanut yhdysvaltalainen satiirinen fantasia- ja komediaelokuva, jonka on ohjannut Greta Gerwig. Gerwig käsikirjoitti elokuvan yhdessä Noah Baumbachin kanssa. Se on ensimmäinen Barbie-nukkeen perustuva näytelty elokuva. 
Elokuvassa Barbie (Margot Robbie) ja Ken (Ryan Gosling) kohtaavat eksistentiaalisen kriisin, joka saa heidät kyseenalaistamaan itsensä ja maailmansa. Muissa rooleissa näyttelevät America Ferrera, Kate McKinnon, Michael Cera, Ariana Greenblatt, Issa Rae, Rhea Perlman, Helen Mirren ja Will Ferrell.

*Barbie* sai maailmanensi-iltansa 9. heinäkuuta 2023 Shrine Auditoriumissa, Los Angelesissa. Teatteriensi-illan se sai 21. heinäkuuta 2023. Samana päivänä ilmestyi myös *Oppenheimer*, mikä johti ilmiöön, jota kutsuttiin "Barbenheimeriksi".

*Barbie* sai kriitikoilta positiivisen vastaanoton. Elokuva oli vuoden 2023 eniten tuottanut elokuva keräten maailmanlaajuisesti lipputuloja 1,4 miljardia dollaria. Elokuva on historian ensimmäinen naisen ohjaama elokuva, joka on tuottanut yli miljardi dollaria. Suomessa *Barbie* oli yleisömenestys ja se on 680 tuhannella katsojalla vuoden 2023 katsotuin elokuva, 2020-luvun katsotuin elokuva ja kaikkien aikojen 14. katsotuin elokuva. Lipputuloiltaan tilastoidun historian kaikkien aikojen kolmanneksi tuottanein elokuva.

Näyttelijät
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Margot Robbie  | … |  Barbie
  |
|       Kate McKinnon  | … |  outo Barbie
  |
|       Issa Rae  | … |  presidentti-Barbie
  |
|       Alexandra Shipp  | … |  kirjoittaja-Barbie
  |
|       Emma Mackey  | … |  fyysikko-Barbie
  |
|       Sharon Rooney  | … |  juristi-Barbie
  |
|       Ana Cruz Kayne  | … |  tuomari-Barbie
  |
|       Dua Lipa  | … |  merenneito-Barbiet
  |
|       Nicola Coughlan  | … |  diplomaatti-Barbie
  |
|       Ritu Arya  | … |  journalisti-Barbie
  |
|       Marisa Abela  | … |  Teen Talk -Barbie
  |
|  Ryan Gosling  | … |  Ken
  |
|       Kingsley Ben-Adir  | … |  koripallo-Ken
  |
|       Simu Liu  | … |  turisti-Ken
  |
|       Scott Evans  | … |  stereotypinen Ken
  |
|       Rob Brydon  | … |  Sugar daddy -Ken
  |
|       John Cena  | … |  Kenmaid, merenneito-Ken
  |
|  America Ferrera  | … |  Gloria
  |
|  Michael Cera  | … |  Allan
  |
|  Ariana Greenblatt  | … |  Sasha
  |
|  Rhea Perlman  | … |  Ruth Handlerin haamu
  |
|  Helen Mirren  | … |  kertoja
  |
|  Will Ferrell  | … |  Mattelin toimitusjohtaja
  |
|  Jamie Demetriou  | … |  Mattelin talousjohtaja
  |
|  Connor Swindells  | … |  Aaron Dinkins
  |
|  Emerald Fennell  | … |  Midge
  |
|  Erica Ford  | … |  Skipper
  |
|       Hannah Khalique-Brown  | … |  kasvava Skipper
  |
|  Ann Roth  | … |  nainen tuomaristossa
  |

 |

Tuotanto
--------

Barbie-nukkeihin perustuvaa elokuvaa oli suunniteltu jo vuosia, mutta Mattel on suojellut varsin tiukasti brändiänsä eikä yritys siksi ollut löytänyt yhteistä ymmärrystä elokuvantekijöiden kanssa. Mattelilla oltiin erityisen huolissaan siitä, miten elokuvassa saatettaisiin ottaa kantaa Barbie-nukkeihin pitkään liitettyihin syytteisiin nuken epärealistisesta vartalosta sekä sen vaikutuksesta lasten ruumiinkuvaan ja itsetuntoon.

Sony Pictures tuotti 2010-luvun puolivälissä Barbie-aiheista elokuvaa, jonka pääosaan palkattiin 2016 koomikko Amy Schumer. Hän lähti projektista seuraavana vuonna ja kertoi myöhemmin syyksi taiteelliset erimielisyydet. Hän myönsi, ettei käsikirjoitus tuntunut feministiseltä eikä "siistiltä".

Mattel alkoi Sonyn lähdettyä tuotannosta tehdä vuonna 2019 yhteistyötä Warner Bros. Picturesin kanssa. Pääosaan hankittiin Margot Robbie, josta tuli myös yksi elokuvan tuottajista. Greta Gerwig ja Noah Baumbach palkattiin vielä samana vuonna elokuvan käsikirjoittajiksi, ja Gerwigin kerrottiin 2021 myös ohjaavan elokuvan.

Markkinointi
------------

*Barbien* massiivista markkinointia on kehuttu nerokkaaksi. Useat brändit osallistuivat yhteistyöprojekteilla elokuvan markkinointiin. *Varietyn* mukaan elokuvan markkinointiin käytettiin yli 150 miljoonaa dollaria eli enemmän kuin koko elokuvan tuotantobudjetti 145 miljoonaa dollaria.

Julkaisu
--------

Muutama maa, kuten Algeria, Kuwait ja Libanon, ovat kieltäneet *Barbien* esittämisen. Syinä "homoseksuaalisuuden mainostaminen" ja "tarve suojella sosiaalisia perinteitä ja yleistä etiikkaa".

Vastaanotto
-----------

### Arvosteluja

|  |  |  |
| --- | --- | --- |
| *Episodi*Jouni Vikman | 4/5 tähteä |  |
| *Helsingin Sanomat*Leena Virtanen | 4/5 tähteä |  |
| *Hufvudstadsbladet*Sara Ehnholm Hielm | 4/5 tähteä |  |
| *Muropaketti*Helinä Laajalahti | 4/5 tähteä |  |
|

Elokuva sai positiivisen vastaanoton kriitikoilta. Arvosteluja keräävällä Rotten Tomatoes -sivustolla *Barbien* saamista 414 arvosteluista oli myönteisiä 88 prosenttia. *Helsingin Sanomien* Leena Virtanen antoi elokuvalle neljä tähteä viidestä ja sanoi elokuvan vastaavan sen suuriin odotuksiin.

### Katsojat

*Barbie* oli vuoden 2023 katsotuin elokuva maailmassa, ja se tuotti maailmanlaajuisesti yli 1,4 miljardia dollaria. Yhdysvalloissa tuotto oli yli 600 miljoonaa, ja siellä se oli myös neljä viikkoa putkeen katsotuin elokuva. *Barbie* nousi 17 päivässä historian eniten tuottaneeksi naisen yksin ohjaamaksi elokuvaksi. Sen edellä pysyi kuitenkin edelleen animaatioelokuva *Frozen II*, jonka toinen ohjaajista oli Jennifer Lee.

*Barbie* oli poikkeuksellinen katsojamenestys Suomessa ja sen on nähnyt elokuvateattereissa yhteensä 679 024 katsojaa. Ensi-iltaviikonloppunaan elokuva oli Suomen katsotuin yli 70 000 katsojalla. *Barbie* kasvatti poikkeuksellisesti katsojamääriään entisestään toisella esitysviikollaan Suomessa ja kasvua avausviikon lukuihin tuli yli viisi prosenttia. Toisen viikon yleisökasvu on lähihistoriassa tapahtunut vain James Cameronin elokuville *Avatar: The Way of Water* (2022) ja *Titanic* (1997). *Barbiesta* tuli vuoden 2023 katsotuin elokuva Suomessa alle kahdessa viikossa. Kolmannella esitysviikollaan *Barbie* keräsi 61 316 katsojaa Suomessa. Elokuva sai 17 ensimmäisen esityspäivän aikana (ennakkonäytöskatsojat mukaan lukien) enemmän katsojia kuin Suomen 2020-luvun silloinen katsotuin elokuva *007 No Time to Die* (2021). *Barbie* vietti kuusi peräkkäistä viikkoa Suomen katsotuimpana elokuvana.

*Barbie* on tilastoidun historian katsotuimpien elokuvien listalla sijalla 14 ja 2020-luvun katsotuin elokuva. Lipputuloissa elokuva taas on noussut jo kaikkien aikojen kolmanneksi tuottoisimmaksi Suomessa edellään vain elokuvat *Tuntematon sotilas* (2017) ja *007 No Time to Die* (2021).

Vaikutus
--------

*Barbie* ja *Oppenheimer* julkaistiin samana päivänä, ja vaikka elokuvat ovat selkeästi erityylisiä, niiden ympärille syntyi Barbenheimer-ilmiö. Niistä jaettiin huomattavia määriä internetmeemejä, joissa elokuvia yhdisteltiin humoristisin kuvin, videoin ja twiitein. Kummankin elokuvan suosio herätti myös elokuva-alalla toivoa yleisön paluusta teattereihin. Teatterikatsojien määrä oli useamman vuoden ollut laskussa, osittain suoratoistopalveluiden ja osittain koronaviruspandemian takia.

*Barbie* herätti myös voimakasta vastustusta oikeistolaisissa kommentaattoreissa ja miesten oikeuksia ajavissa ryhmittymissä. He antoivat kritiikkiä erityisesti Kenin asema Barbiemaassa sekä Kenin macho-heräämisen esittäminen satiirisesti.

Musiikki
--------

*Pääartikkeli: Barbie: The Album*
*Barbien* musiikin ovat säveltäneet Mark Ronson ja Andrew Wyatt. Sen soundtrack sisältää kappaleita artisteilta Ava Max, Charli XCX, Dominic Fike, Fifty Fifty, Gayle, Haim, Ice Spice, Kali, Karol G, Khalid, Sam Smith, Lizzo, Nicki Minaj, Billie Eilish, PinkPantheress, Tame Impala, the Kid Laroi, ja elokuvan näyttelijöiltä Ryan Gosling ja Dua Lipa.

Lähteet
-------

1. ↑  Paskin, Willa: Greta Gerwig's 'Barbie' Dream Job *The New York Times Magazine*.  11.7.2023. Viitattu 23.7.2023. (englanniksi)
2. ↑  Barbie – Financial Information *The Numbers*. Nash Information Services, LLC. Viitattu 23.7.2023. (englanniksi)
3. 1 2 3 4 5  Vuoden 2023 katsojaluvut *ses.fi*.  4.8.2023. Suomen elokuvasäätiö. Viitattu 25.9.2023.
4. ↑  Tinoco, Armando: ‘Barbie’ Red Carpet Photos: Margot Robbie, Ryan Gosling, Issa Rae, Billie Eilish, Dua Lipa & More At LA Premiere *Deadline*.  9.7.2023. Viitattu 24.7.2023. (englanniksi)
5. ↑  Donnelly, Matt: Margot Robbie's Barbie Sets 2023 Release Date, Unveils First-Look Photo *Variety*.  26.4.2022. Viitattu 27.4.2022. (englanniksi)
6. ↑  2023 Worldwide Box Office Box Office Mojo. Viitattu 2.8.2023. (englanniksi)
7. ↑  Barbie pääsi miljardiklubiin ja teki samalla elokuvahistoriaa *Italehti*. Viitattu 7.8.2023.
8. 1 2 3  Top 20: Lapua 1976 nousi viikonlopun katsotuimmaksi  4.9.2023. Suomen elokuvasäätiö. Viitattu 6.9.2023.
9. 1 2 3 4 5 6  Eldridge, Stephen: Barbie *Encyclopedia Britannica*.  13.2.2024. Viitattu 14.2.2024. (englanniksi)
10. ↑  Jokinen, Veera: Läpikaupallinen ja etukäteen hehkutettu Barbie naurattaa ja itkettää – "Ei ole mitään vastaavaa tullut useaan vuoteen vastaan" *Yle uutiset*.  20.7.2023. Viitattu 1.8.2023.
11. ↑  Rubin, Rebecca: Inside ‘Barbie’s’ Pink Publicity Machine: How Warner Bros. Pulled Off the Marketing Campaign of the Year *Variety*.  23.7.2023. Viitattu 4.8.2023. (englanniksi)
12. ↑  Partanen, Tatu: Kolme maata kielsi Barbie-elokuvan esittämisen *Ilta-Sanomat*.  16.8.2023. Viitattu 19.8.2023.
13. ↑  Barbie – elokuvan arvostelu *Episodi*. Viitattu 22.9.2023.
14. 1 2  Virtanen, Leena: Barbien kantapään kautta.  *Helsingin Sanomat*, 21.7.2023, s. B 2. Artikkelin verkkoversio. Viitattu 7.10.2023.
15. ↑  Ehnholm Hielm, Sara: Greta Gerwigs lekfulla Barbie är en rosa fröjd.  *Hufvudstadsbladet*, 22.7.2023, s. 24. Artikkelin maksullinen verkkoversio.. Viitattu 7.10.2023.
16. ↑  Laajalahti, Helinä: Greta Gerwigin ohjaama Barbie on yhteiskunnallisesti älykäs, oivaltava ja hillittömän hauska lelumainos *Muropaketti*.  20.7.2023. Viitattu 22.9.2023.
17. ↑  Barbie (2023) *Rotten Tomatoes*. Viitattu 31.7.2023. (englanniksi)
18. ↑  Vahtera, Jasmin: Barbie ja Oppenheimer keräsivät poikkeukselliset katsoja­luvut – Finnkinon sivut ruuhkautuivat *Helsingin Sanomat*.  24.7.2023. Viitattu 4.8.2023.
19. ↑  Barbiesta kahdessa viikossa vuoden katsotuin elokuva Suomessa  3.8.2023. Yle uutiset. Viitattu 4.8.2023.
20. ↑  Top 20: Lapua 1976 jatkaa katsotuimpana  11.9.2023. Suomen elokuvasäätiö. Viitattu 11.9.2023.
21. ↑  Newman, Melinda: Mark Ronson on Creating the Music for ‘Barbie’: ‘The Movie Overtook My Life for a Year’ *Billboard*.  20.7.2023. Viitattu 24.7.2023. (englanniksi)

Aiheesta muualla
----------------

* *Barbie* Internet Movie Databasessa. (englanniksi)

|  |  |  |
| --- | --- | --- |
| Edeltäjä:**2022: *Top Gun: Maverick*** | **Suomen katsotuin elokuva 2023** | Seuraaja:**2024:** |